Държавен вестник, бр. 1, 2016 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  1
2. Случаи, в които имате право да се прехвърлите
Вие имате право да се прехвърлите в друг ФДЗПО след изтичането на две години от сключването 
на първия Ви осигурителен договор или от датата на служебното Ви разпределение. Извън този слу-
чай Вие можете да се прехвърлите от всеки следващ фонд след изтичане на една година от влизане 
в сила на осигурителния договор с дружеството, което го управлява.
Вие можете да се прехвърлите независимо от периода на участие във фонда в следните случаи:
– при несъгласие с извършени промени в правилника му, ако подадете заявление за промяна на 
участие в тримесечен срок от личното Ви уведомяване или публикацията в 2 централни всекидневни-
ка, с изключение на случаите, когато тези промени произтичат от изменение в нормативната уредба;
– при преобразуване или прекратяване на пенсионноосигурителното дружество или на управля-
вания от него фонд, където сте осигурен.
3. Подаване на заявлението и сключване на осигурителен договор
Заявлението се подава в офис на пенсионноосигурителното дружество, управляващо фонда, в който 
желаете да преминете („новото“ дружество), чрез негов осигурителен посредник или в електронна 
форма. Когато заявлението се подава на хартиен носител, е необходимо подписът Ви върху първия 
му екземпляр да бъде нотариално заверен. Електронното заявление се подписва с квалифициран 
електронен подпис, валиден към датата на извършване на електронното изявление. 
При промяна във Вашите имена или ЕГН, с които сте регистриран в пенсионния фонд, в който 
сте осигурен, в случай че не сте уведомили дружеството за промяната, е необходимо да приложите 
към заявлението заверени от Вас (при подадено електронно заявление – сканирани) копия от ����
офи-
циалните документи, удостоверяващи това обстоятелство:
– при промяна на ЕГН – удостоверителен документ от съответната служба ГРАО към Министер-
ството на регионалното развитие и благоустройството, обслужваща общината по постоянен адрес, 
или друг документ, съгласно действащото в страната законодателство;
– при промяна на имената – удостоверение за сключен граждански брак, съдебно решение (за 
развод, промяна на имена и др.), удостоверение за идентичност на имена или друг документ, съгласно 
действащото в страната законодателство. 
Личната карта не е документ, удостоверяващ промяна в трите имена или ЕГН на осигуреното 
лице, и в тази връзка липсва необходимост и основание да се прилага копие от нея към заявлението 
за промяна на участие.
Едновременно с подаване на заявлението за промяна на участие се подписва и осигурителен до-
говор с „новото“ дружество. Осигурителното Ви правоотношение с дружеството, в чийто фонд сте 
осигурен („старото“ дружество), се прекратява и договорът Ви с „новото“ дружество влиза в сила 
в деня на прехвърляне на средствата Ви по сметката на фонда, управляван от „новото“ дружество.
Лицето, което приема заявлението, е длъжно да му постави входящ номер и да попълни в него и 
в осигурителния договор определените за дружеството данни. Служителят на дружеството е длъжен 
да удостовери приемането с име, длъжност и подпис, а осигурителният посредник – с име, служебен 
номер и подпис, и да Ви върне екземпляр от заявлението и от договора. При подаване на електронно 
заявление електронно копие от него и от осигурителния договор, подписани с електронния подпис 
на дружеството, ще бъдат изпратени на Вашия e-mail адрес.
4. Разглеждане на заявлението от дружеството, управляващо фонда, в който сте осигурен
„Старото“ дружество няма да приеме заявлението Ви, ако то е без нотариална заверка на подписа 
(съответно електронното заявление не е подписано с квалифициран електронен подпис), с непопълнени 
или неправилно попълнени данни. В такъв случай „новото“ дружество е длъжно да анулира заявле-
нието Ви и да Ви уведоми за това в 7-дневен срок с писмо с обратна разписка или чрез осигурителен 
посредник писмено срещу подпис (съответно по електронен път с електронен подпис).
„Старото“ дружество ще откаже да прехвърли Вашите средства, когато: 
– нямате право на прехвърляне съгласно т. 2;
– е получило от две или повече пенсионноосигурителни дружества заявления за промяна на Ва-
шето участие. 
Извън това „старото“ дружество може да откаже да разгледа заявлението Ви, когато:
– Вашите имена или ЕГН не съвпадат с актуални данни в документите, с които то разполага, и 
към заявлението не са приложени документите, удостоверяващи промяна в личните данни;
– в заявлението не е отбелязано изрично основанието за промяна на участие.
Отказът на „старото“ дружество се изпраща до „новото“ дружество, от което имате право да полу-
чите заверено (съответно електронно) копие от заявлението, съдържащо мотивите за отказа. 
5. Подаване на възражение срещу отказ за промяна на участие
Заявлението Ви ще бъде разгледано след изтичането на календарното тримесечие, през което сте 
го подали, с оглед изискването фондовете да постигат минимална доходност, която се определя на 
тримесечие. В началото на месеца, следващ това тримесечие, проверете в „новото“ дружество дали 
заявлението Ви е уважено. В случай на отказ можете да подадете възражение чрез „новото“ друже-
ство. Необходимо е да се осведомите от него за срока за това. Към възражението трябва да прило-
жите всички писмени доказателства, на които то се основава, а при несъответствие или промяна 
на Вашите имена или ЕГН – и заверени от Вас копия от официалните документи, удостоверяващи 
съответните данни. „Старото“ дружество е длъжно да Ви изпрати решението си по подаденото от 
Вас възражение с писмо с обратна разписка.